Document ID: 31998R2521

31998R2521
L 315/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2521/98 НА КОМИСИЯТА
от 24 ноември 1998 година
за изменение на Регламент (ЕО) № 577/97 за определяне на някои подробни правила за прилагане на Регламент (ЕО) № 2991/94 на Съвета за определяне на стандарти за мазнините за мазане, както и на Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2991/94 на Съвета от 5 декември 1994 г. за определяне на стандарти за мазнините за мазане (1), и по-специално член 8 от него,
като взе предвид Регламент (ЕИО) № 1898/87 на Съвета от 2 юли 1987 г. относно закрилата на наименованията, използвани в търговията с мляко и млечни продукти (2), последно изменен с Акта за присъединяване на Австрия, Финландия и Швеция, и по-специално член 4, параграф 2 от него,
като има предвид, че член 2, параграф 1 от Регламент (ЕО) № 577/97 на Комисията от 1 април 1997 г. за определяне на някои подробни правила за прилагане на Регламент (ЕО) № 2991/94 на Съвета за определяне на стандарти за мазнините за мазане и на Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти (3), последно изменен с Регламент (ЕИО) № 1298/98 (4), определя правилата, отнасящи се до обозначаването на съдържанието на мазнини в мазнините за мазане с изключение на продуктите, посочени в Регламент (ЕО) № 2991/94, които имат минимално съдържание на мазнини 80 %; като има предвид, че в член 2, параграф 3 от Регламент (ЕО) № 577/97 и в приложение II към посочения регламент е определен метод за проверка на съответствието с тези правила; като има предвид, че датата за прилагане на този метод беше отложена до 1 януари 1999 г., за да се позволи на потребителите да натрупат опит с него и въз основа на резултатите, изпратени на Комисията, да стане възможна пълна оценка на неговата приложимост;
като има предвид, че оценката на изпратената информация показа, че допустимите граници на отклонение, предвидени по отношение на проверката на декларираното съдържание на мазнини, са твърде тесни; като има предвид, че допустимите граници на отклонение за средните стойности на резултатите, получени от взетите проби, и за отделните резултати следва да бъдат удвоени; като има предвид, че при тези обстоятелства изискването всеки образец да отговаря на границите, установени в приложението към Регламент (ЕО) № 2991/94, не може повече да бъде поддържано; като има предвид, че трябва да бъде постановено изискването установеното средно съдържание да попада в тези граници;
като има предвид, че мерките, предвидени в настоящия регламент, са в съответствие със становищата на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 577/97 се изменя, както следва:
1.
Член 2 се изменя, както следва:
а)
„параграф 1, букви б) и в) се заменят със следното:
б)
средното съдържание на мазнини не може да се различава с повече от един процент от декларираното процентно съдържание. Отделните проби не могат да се различават с повече от два процента от декларираното процентно съдържание;
в)
във всички случаи средното съдържание на мазнини трябва да попада в границите, установени в приложението към Регламент (ЕО) № 2991/94.“;
б)
параграф 2 се заменя със следното:
„2. Чрез дерогация от параграф 1 декларираното съдържание на мазнини по отношение на продуктите, посочени в част А, точка 1, част Б, точка 1 и част В, точка 1 от приложението към Регламент (ЕО) № 2991/94, следва да съответства на минималното съдържание на мазнини на продукта.“
2.
Приложение II се заменя със следното:
„ ПРИЛОЖЕНИЕ II
Проверка на декларираното съдържание на мазнини в мазнините за мазане
На случаен принцип се взимат пет проби от партидата, която трябва да бъде проверена и анализирана. Прилагат се следните две процедури:
А.
Средноаритметичното на петте получени резултата се сравнява с декларираното съдържание на мазнини. Счита се, че съдържанието на мазнини съответства на декларираното, ако средноаритметичното не се различава с повече от един процент от декларираната стойност на съдържанието на мазнини.
Б.
Петте отделни резултата се сравняват с допустимите граници на отклонение (± два процента от декларираното съдържание на мазнини), посочени в член 2, параграф 1, буква б). Ако разликата между максималната стойност и минималната стойност на петте отделни резултата е по-малка или равна на четири процента, счита се, че изискванията на член 2, параграф 1, буква б) са изпълнени.
При установяване на съответствие с условията, поставени в букви А и Б, счита се, че проверяваната партида отговаря на изискванията на член 2, параграф 1, буква б), даже ако една от петте стойности попада извън допустимите граници от ± два процента.
“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 1998 година.

Labels: 3
17